| Cerceta albela |
| --- |
| Macho |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | *Anas* |
| Especie: | ***A. querquedula*** |

 |
| Nome binomial |
| '**Anas querquedula'**Linnaeus, 1758 |

*Spatula querquedula*
A **cerceta albela** ou **cerceta do estío** (*Anas querquedula*) e unha anátida de tamaño pequeno que habita na maior parte de Europa e oeste de Asia. É estritamente migratoria e desprázase no inverno a África, onde poden xuntarse bandos de moitos individuos. É unha das aves incluídas no "Acordo de conservación das aves acuáticas migratorias de África e Eurasia" AEWA.

Descrición
----------

O corpo mide de 37 a 41 cm ó longo. As alas miden nos machos de 18,7 a 21,1 cm, e nas femias entre 18,2 e 19,6 cm. O peteiro mide de 3,5 a 4,5 cm. Os machos pesan de 250 a 600 g, mentres que as femias non pasan dos 550. Coa plumaxe invernal é fácil de confundir con outras especies do xénero *Anas*. As femias diferénciase das femias doutras especies semellantes polo debuxo da cabeza: na parte superior ten unha "pucha" de cor castaña escura, unha faixa máis escura cá cor de fondo da plumaxe e visible sobre dos ollos e as meixelas son tamén algo máis escuros có resto da cabeza. A plumaxe do macho na época de aparellamento é moi característica: unha faixa branca en forma de arco vaille dos ollos á caluga, o resto da cabeza e de cor castaña avermellada. O lombo e o peito teñen un fondo gris cheo de pencas castañas. Os costados son brancos cubertos de liñas finas grises. Plumas longas en forma de lanceta de cor branca e negra cáenlle dos "ombreiros" sobre do lombo. Ó voar son visibles nos dous sexos as plumas interiores de cor gris abrancazada e o espello de cor azul pálido. O bico e as patas son grises.

Distribución e hábitat
----------------------

Está espallada pola zona paleártica: vive en case todo o leste de Europa e, esporadicamente, aparece no oeste e en Europa central. En Escandinavia atópase ó redor do mar Báltico. Ó leste aparece nunha faixa ancha que chega ata a illa de Sakhalin. Pasa o inverno en África, o norte da India e o sueste de Asia.

Crían nas beiras cubertas de herba de estanques, lagos pouco fondos e zonas pantanosas. No inverno viven a carón de lagos e zonas de cheas.

Reprodución
-----------

O niño, en forma de cunca e cuberto de herbas e penuxe, está construído entre a vexetación mesta á beira da auga. A femia pon de oito a once ovos de cor beixe que incuba de 21 a 23 días. Os polos están preparados para o voo ó cumpriren entre os 35 a 42 días de idade.

Alimentación
------------

Comen insectos, crustáceos, sementes e plantas acuáticas. En xeral, prefiren alimentarse de animais, que son capturados na tona da auga ou poucos centímetros por debaixo. Capturan o alimento nadando co pescozo estricado e a cabeza parcialmente dentro da auga.

Notas
-----

1. ↑  BirdLife International (2012). "*Anas querquedula*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  *Diccionario das ciencias da natureza e da saúde*, A Coruña, Deputación da Coruña, 2000

Véxase tamén
------------

### Ligazóns externas

* BirdLife Species Factsheet Arquivado 04 de xaneiro de 2009 en Wayback Machine.
* IUCN Red List
* RSPB A to Z of UK Birds
* Vídeos da ceceta albela
* Vídeos da cerceta albela en Internet Bird Collection

|  |  |
| --- | --- |
| Identificadores taxonómicos | 
* Avibase: F577BA0F5BB7BD3F
* BirdLife: 22680313
* Dyntaxa: 100007
* eBird: gargan
* Fossilworks: 369035
* GBIF: 9274012
* iNaturalist: 558429
* IUCN: 22680313
* NBN: NHMSYS0021276106
* NCBI: 75856
* TAXREF: 836222
* WoRMS: 1459928
* Xeno-canto: Spatula-querquedula

 |

|  |  |
| --- | --- |
| Identificadores | 
* UMLS: C0325498

 |